钦定古今图书集成/明伦汇编/氏族典/第155卷 > 《廖用贤尚友录》 > 樊继祖
## 钦定古今图书集成/明伦汇编/氏族典/第155卷 > 《廖用贤尚友录》 > 樊继祖

按《郓城县志》：“继祖，字孝甫，敬之曾孙。弘治辛未进士。
初授临颍知县，有御寇功，擢御史，巡茶马，尽釐茶篦
夙蠹。奉命查庄田，摧抑权贵，有风力。擢河南副使。丁
忧服阕，值大同兵叛，以荐起陞佥都御史，往抚平之。
召入兵部左侍郎。武宗南幸，受简总督蓟镇，城巩华，
秩满陞尚书。辛丑西边警，闻朝议推往总制，以督战”
奇功被风论归。未几，起工部尚书，督《木川广九庙》工
成，加太子少保。遂谢政。